Jeg er som sagt glad for at det nå er satt ned en gruppe som skal se på det. Jeg vil i den sammenheng oppfordre statsråden til også å ha nær dialog med forskningsinstitusjonene, for det bør være en ambisjon å sikre fortsatt skattefrihet for forskningsinstitusjoner som ikke har erverv som formål. Alternativet til å sikre denne skattefriheten er at vi over de offentlige budsjettene må øke bevilgningene til forskning ganske dramatisk, og da er vi like langt. Jeg vil be statsråden bekrefte at det vil bli lagt opp til en nær dialog med de berørte forskningsinstitusjonene.